DIVINA-COMEDIA-TA-WEB	Que non è parlat de sòrta que non ages pogut compréner qu’aqueth siguec un rei, que demanèc sabença, pr’amor d’èster un vertadèr rei, e non per çò de saber quin ei eth nombre des motors celestiaus; o se çò de besonh damb çò contingent produsís çò de besonh; o ben “si est dare primum motum esse”, ne s’en un semicercle se pòt plaçar un triangle que non age un angle rècte: atau, donc, s’as comprenut ben çò qu’è dit e çò que digui, coneisheràs qu’era sabença reiau ère era sciéncia sense parièr qu’en era se clauaue era flècha dera mia intencion.